Hrvatski jezik (30. travnja 2020.)

**V. Vidrić: *Pejzaž I.* – interpretacija lirske pejzažne pjesme**

ROK ZA IZVRŠAVANJE ZADATKA: ponedjeljak (4. 5.), do 12 sati

Zadatak i upute za rad:

* Današnjim satom privodimo kraju našu interpretaciju pjesme „Pejzaž I.“. Preostala su vam još dva slajda prezentacije koja ćete riješiti, a to su **9. i 10. slajd**.
* Kao što ćete vidjeti u prezentaciji, 9. slajd odvest će vas na e-sferu, točnije, u njezin dio „Promišljaj i stvaraj“ u kojem ćete proučiti 10 koraka koji su važni tijekom čitanja poezije (do e-sfere ćete doći klikom na sivi oblačić u kojem piše „search“). Kada pročitate tih 10 koraka, pokušajte još jednom pročitati pjesmu „Pejzaž I.“, vodeći se savjetima koje ste pročitali na e-sferi. Što se tiče toga zadatka, ne morate ništa zapisivati u svoju bilježnicu, njime ćete samo vježbati svoje usmeno izražavanje. **→ Ovaj će zadatak odraditi i učenici koji nastavu pohađaju uz prilagodbu sadržaja i uz individualizirani pristup.**
* Na 10. slajdu moći ćete pročitati i Vidrićevu pjesmu „Pejzaž II.“, a zatim ćete, kao što zadatak traži, u svojoj bilježnici usporediti pjesničke slike koje postoje u jednoj i drugoj pjesmi. Možete to zapisati u kojem god obliku želite, na koji god način želite. Možete zapisati imaju li te dvije pjesme iste vrste pjesničkih slika, npr. ima li pjesma „Pejzaž II.“ vizualne i akustične pjesničke slike kao i pjesma „Pejzaž I.“? Ako ima, zapišite i primjere tih slika u toj drugoj pjesmi. Je li pjesnik u „Pejzažu II.“ upotrijebio i neku drugu vrstu pjesničke slike koja ne postoji u „Pejzažu I.“, npr. taktilnu (koju možemo doživjeti osjetilom dodira)? Ako jest, zapišite i za to primjer.

**→ Ovaj zadatak učenici koji nastavu pohađaju uz prilagodbu sadržaja i uz individualizirani pristup NE MORAJU odraditi.**

* Ako budete željeli, na kraju možete ilustrirati/nacrtati obje pjesme, i „Pejzaž I.“ i „Pejzaž II.“, onako kako ih vi zamišljate i doživljavate. Time ćete i likovno usporediti te dvije pjesme te iznijeti svoj dojam o njima. (Vidjet ćete da će se u crtežima jasno vidjeti suprotnost tih dviju pjesama jer se u „Pejzažu II.“ opisuje krajolik/priroda u potpuno suprotnom dijelu dana od onoga koji se opisuje u „Pejzažu I.“.)